
       PARLAMENTUL  ROMÂNIEI

CAMERA  DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	
	             Bucureşti, 12 mai 2026
             Nr.  Pl-x  301/2024
             4c-13/474/2024


BIROULUI  PERMANENT

AL

  CAMEREI DEPUTAŢILOR

  

Vă înaintăm, alăturat, RAPORTUL asupra Propunerii legislative pentru modificarea art.22 din Legea nr.51/1995 pentru organizarea şi exercitarea profesiei de avocat, trimisă cu adresa nr. Pl- x 301 din 21 mai 2024 şi înregistrată cu nr. 4c-13/474 din 21 mai 2024.
     În raport cu obiectul și conținutul său, propunerea legislativă face parte din categoria legilor ordinare.
                                                         PREŞEDINTE,

                                                    Prof. univ. dr. Liviu – Bogdan CIUCĂ

RAPORT
asupra 
Propunerii legislative pentru modificarea art.22 din Legea nr.51/1995 pentru organizarea şi exercitarea profesiei de avocat

În conformitate cu prevederile art. 95  din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere, în fond, cu Propunerea legislativă pentru modificarea art.22 din Legea nr.51/1995 pentru organizarea şi exercitarea profesiei de avocat,  trimisă cu adresa nr. Pl-x 301 din 21 mai 2024 şi  înregistrată cu nr. 4c-11/474  din 21 mai 2024.
Potrivit prevederilor art. 75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în ședința din 13 mai 2024.


Consiliul Legislativ a avizat favorabil, cu observații și propuneri,  inițiativa legislativă, prin avizul nr. 282 din 21 martie 2024.
Consiliul Economic și Social a avizat favorabil propunerea legislativă prin avizul nr. 1903 din 13 martie 2024.
Guvernul României a transmis un punct de vedere prin care nu susține adoptarea propunerii legislative.

Comisia pentru drepturile omului, culte și problemele minorităților naționale a avizat negativ propunerea legislativă prin avizul nr. 4c-6/339 din 28 mai 2024.
Propunerea legislativă are ca obiect de reglementare modificarea art.22 alin.(1) şi (3) din Legea nr. 51/1995, în sensul în care avocatul stagiar să poată pune concluzii numai în primă instanţă, atât la judecătorie, cât şi la tribunal, iar avocatul definitiv să poată pune concluzii la toate instanţele.
În conformitate cu prevederile art. 62 din Regulamentul Camerei Deputaţilor, republicat, cu modificările ulterioare, membrii Comisiei au examinat propunerea legislativă, expunerea de motive, avizul Consiliului Legislativ, avizul Consiliului Economic și Social, precum și punctul de vedere al Guvernului României în şedinţa din  12 mai 2026. 



La lucrările Comisiei juridice, de disciplină și imunități au participat membrii comisiei conform listei de prezență.
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să supună plenului Camerei Deputaţilor  respingerea Propunerii legislative pentru modificarea art.22 din Legea nr.51/1995 pentru organizarea şi exercitarea profesiei de avocat.
În raport cu obiectul şi conţinutul reglementării, propunerea legislativă face parte din categoria legilor ordinare.
                        PREŞEDINTE,                                                   SECRETAR,
                Prof. univ. dr. Liviu – Bogdan CIUCĂ                     Petre – Emanoil NEAGU
Consilier parlamentar, Paul Șerban

